《登庐山谒濂溪周先生墓》
明代·王缜

自从洙泗分支远，便到濂溪接派流。欲向眼前寻乐处，直于山顶看源头。

一川风月谁能领，四面庭除草自幽。今日瓣香祠下拜，斯文天壤共悠悠。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。